नई दिल्‍ली। योग गुरु बाबा रामदेव प्रवर्तित पतंजलि आयुर्वेद लिमिटेड ने गणेश चतुर्थी के शुभ अवसर पर डेयरी उद्योग में प्रवेश करने के साथ ही पांच नए प्रोडक्‍ट्स लॉन्‍च करने की घोषणा की है। दिल्‍ली के तालकटोरा स्‍टेडियम में आयोजित कार्यक्रम में बाबा रामदेव ने पतंजलि आयुर्वेद के डेयरी उत्‍पाद (गाय का दूध, दही, छाछ, पनीर), फ्रोजन सब्जियां, यूरिया रहित पशु आहार, सोलर पैनल और दिव्‍य जल को लॉन्‍च किया।